Janubiy Koreya sharqida harbiy vertolyot qulagan. Bu haqda Associated Press xabar tarqatgan. Xabarda aytilishcha, vertolyot bortida 4 kishi bo‘lgan va ularning 3 nafari halok bo‘lgani tasdiqlangan. Vertolyot Chxunchxon shahridan uzoq bo‘lmagan hududdagi dalaga qulagan. Hukumat dastlab vertolyot qulashi vaqtida uning bortida bo‘lgan 4 kishi qutqarilgani haqida xabar bergandi. Keyinroq ma’lum qilinishicha, ulardan 3 nafari shifoxonada jon bergan. Vertolyot qulagan joyda pastda bo‘lganlarning jabrlanishi qayd etilmagan. Ayni vaqtda halokat sabablari o‘rganilmoqda.